techiaith/legislation-gov-uk_en-cy huggingface dataset:
The local authority must decide whether the child has the capacity to understand the subject matter.
Rhaid i'r awdurdod lleol benderfynu a oes gan y plentyn y galluedd i ddeall y mater o dan sylw.
The condition or duty does not apply if the Education Tribunal for Wales declares under section 71 (2) that the child does not have the capacity to understand.
Nid yw'r amod neu'r ddyletswydd yn gymwys os yw Tribiwnlys Addysg Cymru yn datgan o dan adran 71 (2) nad oes gan y plentyn y galluedd i ddeall.
In this section "the capacity to understand the subject matter" means the capacity to understand -
Yn yr adran hon ystyr "y galluedd i ddeall y mater" yw'r galluedd i ddeall -
85 Case friends for children who lack capacity
85 Cyfeillion achos ar gyfer plant nad oes ganddynt alluedd
This section applies to a child who lacks the capacity to understand -
Mae'r adran hon yn gymwys i blentyn nad oes ganddo'r galluedd i ddeall -
The Education Tribunal for Wales may by order -
Caiff Tribiwnlys Addysg Cymru drwy orchymyn -
appoint a person to be a case friend for a child to whom this section applies, or
penodi person i fod yn gyfaill achos ar gyfer plentyn y mae'r adran hon yn gymwys iddo, neu
remove the person from being a case friend for the child,
diswyddo'r person rhag bod yn gyfaill achos ar gyfer y plentyn,
on the application of any person or on its own initiative, subject to provision in regulations under subsection (8).
ar gais unrhyw berson neu ar ei ysgogiad ei hun, yn ddarostyngedig i ddarpariaeth mewn rheoliadau o dan is-adran (8).
A case friend appointed for a child under this section may -
Caiff cyfaill achos a benodir ar gyfer plentyn o dan yr adran hon -
represent and support the child, and
cynrychioli a chefnogi'r plentyn, a
take decisions and act on behalf of the child,
gwneud penderfyniadau a gweithredu ar ran y plentyn,
in respect of matters arising under or by virtue of this Part, subject to provision in regulations under subsection (8).
mewn cysylltiad â materion sy'n codi o dan neu yn rhinwedd y Rhan hon, yn ddarostyngedig i ddarpariaeth mewn rheoliadau o dan is-adran (8).
Where a person is appointed to be a case friend by order of the Tribunal under this section, the rights of a child under the provisions in subsection (5) are to be exercised by the case friend on behalf of the child and the provisions are to be interpreted accordingly.
Pan fo person wedi ei benodi i fod yn gyfaill achos drwy orchymyn gan y Tribiwnlys o dan yr adran hon, mae hawliau plentyn o dan y darpariaethau yn is-adran (5) i gael eu harfer gan y cyfaill achos ar ran y plentyn ac mae'r darpariaethau i gael eu dehongli yn unol â hynny.
sections 11 (4), 13 (3), 18 (3), 22 (2), 23 (10), 24 (9), 27 (4), 28 (4), 28 (7), 31 (7), 31 (8), 31 (9), 32 (3), 40 (4) and 42 (6) (duties to notify or inform);
adrannau 11 (4), 13 (3), 18 (3), 22 (2), 23 (10), 24 (9), 27 (4), 28 (4), 28 (7), 31 (7), 31 (8), 31 (9), 32 (3), 40 (4) a 42 (6) (dyletswyddau i hysbysu neu i roi gwybod);
sections 22 (1), 23 (11), 24 (10) and 40 (5) (duties to give a copy of a plan or a revised plan);
adrannau 22 (1), 23 (11), 24 (10) a 40 (5) (dyletswyddau i roi copi o gynllun neu gynllun diwygiedig);
section 20 (3) (duty to inform and give an opportunity to discuss);
adran 20 (3) (dyletswydd i roi gwybod a rhoi cyfle i drafod);
sections 23 (8) and 24 (7) (duty to review a plan following a request);
adrannau 23 (8) a 24 (7) (dyletswydd i adolygu cynllun yn dilyn cais);
sections 26 (1), 27 (1) and 32 (1) (b) (duties to reconsider following a request);
adran 26 (1), 27 (1) a 32 (1) (b) (dyletswyddau i ailystyried yn dilyn cais);
section 28 (1) (duty to decide following a request);
adran 28 (1) (dyletswydd i benderfynu yn dilyn cais);
section 70 (2) (right of appeal);
adran 70 (2) (yr hawl i apelio);
section 72 (right of appeal: detained persons).
adran 72 (yr hawl i apelio: personau sy'n cael eu cadw'n gaeth).
A case friend appointed under this section must -
O ran cyfaill achos sydd wedi ei benodi o dan yr adran hon -
act fairly and competently,
rhaid iddo weithredu'n deg ac yn gymwys,
not have any interest adverse to that of the child,
ni chaiff fod ag unrhyw fuddiant sy'n groes i fuddiant y plentyn,
ensure that all steps and decisions taken by the case friend are for the benefit of the child, and
rhaid iddo sicrhau bod yr holl gamau a gymerir a'r holl benderfyniadau a wneir gan y cyfaill achos er budd y plentyn, a
take account of the child's views, so far as possible.
rhaid iddo ystyried safbwyntiau'r plentyn, i'r graddau y bo'n bosibl.
In deciding whether to appoint a person to be a case friend, or to remove a person from being a case friend, the Tribunal must have regard, in particular, to whether the person is likely to comply (in the case of appointment) or has complied (in the case of removal) with the duty in subsection (6).
Wrth benderfynu pa un ai i benodi person i fod yn gyfaill achos ai peidio neu benderfynu pa un ai i ddiswyddo cyfaill achos ai peidio, rhaid i'r Tribiwnlys roi sylw, yn benodol, i a yw'r person yn debygol o gydymffurfio (yn achos penodi) neu a yw wedi cydymffurfio (yn achos diswyddo) â'r ddyletswydd yn is-adran (6).
Regulations may make further provision about case friends, including (among other things) provision -
Caiff rheoliadau wneud darpariaeth bellach ynghylch cyfeillion achos, gan gynnwys (ymhlith pethau eraill) ddarpariaeth -
conferring functions on the Education Tribunal for Wales;
sy'n rhoi swyddogaethau i Dribiwnlys Addysg Cymru;
conferring functions on case friends;
sy'n rhoi swyddogaethau i gyfeillion achos;
for procedures in relation to case friends;
ynghylch gweithdrefnau mewn perthynas â chyfeillion achos;
specifying the circumstances in which a person may or may not act as a case friend;
sy'n pennu'r amgylchiadau pan gaiff person neu pan na chaiff person weithredu fel cyfaill achos;
specifying the circumstances in which a child must have a case friend;
sy'n pennu'r amgylchiadau pan fydd rhaid i blentyn gael cyfaill achos;
specifying requirements in respect of the conduct of case friends;
sy'n pennu gofynion mewn cysylltiad ag ymddygiad cyfeillion achos;
applying any enactment with or without modifications for the purpose of enabling a case friend to make decisions or act on behalf of a child in respect of matters arising under or by virtue of this Part.
sy'n cymhwyso unrhyw ddeddfiad gydag addasiadau neu hebddynt at ddiben galluogi cyfaill achos i wneud penderfyniadau neu i weithredu ar ran plentyn mewn cysylltiad â materion sy'n codi o dan neu yn rhinwedd y Rhan hon.
86 Students at further education institutions undertaking higher education courses
86 Myfyrwyr mewn sefydliadau addysg bellach sy'n dilyn cyrsiau addysg uwch
For the purposes of this Part, a higher education student at an institution in the further education sector is not to be treated as enrolled as a student at the institution.
At ddibenion y Rhan hon, nid yw myfyriwr addysg uwch mewn sefydliad yn y sector addysg bellach i gael ei drin fel pe bai wedi ymrestru'n fyfyriwr yn y sefydliad.
The duty imposed on a local authority by section 68 (2) (arrangements for the avoidance and resolution of disagreements) does not apply in so far as it would otherwise apply in relation to a young person in so far as that person is a higher education student at an institution in the further education sector.
Nid yw'r ddyletswydd a osodir ar awdurdod lleol gan adran 68 (2) (trefniadau ar gyfer osgoi a datrys anghytundebau) yn gymwys i'r graddau y byddai'n gymwys fel arall mewn perthynas â pherson ifanc i'r graddau y mae'r person hwnnw yn fyfyriwr addysg uwch mewn sefydliad yn y sector addysg bellach.
A person is a higher education student at an institution in the further education sector if the person is undertaking a higher education course provided by the institution and is not also receiving education or training provided by it.
Mae person yn fyfyriwr addysg uwch mewn sefydliad yn y sector addysg bellach os yw'r person yn dilyn cwrs addysg uwch a ddarperir gan y sefydliad ac nad yw'r person hefyd yn cael addysg neu hyfforddiant a ddarperir ganddo.
Where a person enrolled as a student at an institution in the further education sector is receiving education or training provided by it, and is also undertaking a higher education course provided by it, the person is a higher education student at the institution in relation to the higher education course (but is otherwise to be treated as enrolled as a student at the institution).
Pan fo person sydd wedi ymrestru'n fyfyriwr mewn sefydliad yn y sector addysg bellach yn cael addysg neu hyfforddiant a ddarperir gan y sefydliad hwnnw, a hefyd yn dilyn cwrs addysg uwch a ddarperir ganddo, mae'r person yn fyfyriwr addysg uwch yn y sefydliad mewn perthynas â'r cwrs addysg uwch (ond mae fel arall i gael ei drin fel pe bai wedi ymrestru'n fyfyriwr yn y sefydliad).
In this section, "higher education course" means a course of any description mentioned in Schedule 6 to the Education Reform Act 1988 (c. 40).
Yn yr adran hon, ystyr "cwrs addysg uwch" yw cwrs o unrhyw ddisgrifiad a grybwyllir yn Atodlen 6 i Ddeddf Diwygio Addysg 1988 (p.40).
Pupils and students at Welsh institutions who are resident in England
Disgyblion a myfyrwyr mewn sefydliadau yng Nghymru sy'n preswylio yn Lloegr
87 Application of reconsideration provisions to pupils and students resident in England
87 Cymhwyso darpariaethau ailystyried i ddisgyblion a myfyrwyr sy'n preswylio yn Lloegr
Subsections (2) and (3) of this section apply to a child or young person who is -
Mae is-adrannau (2) a (3) o'r adran hon yn gymwys i blentyn neu berson ifanc sydd -
in the area of a local authority in England, and
yn ardal awdurdod lleol yn Lloegr, a
a registered pupil at a maintained school in Wales.
yn ddisgybl cofrestredig mewn ysgol a gynhelir yng Nghymru.
Sections 26, 27, 29 (in its application to sections 26 and 27 only) and 32 apply to the child or young person with the following modifications -
Mae adrannau 26, 27, 29 (fel y mae'n gymwys i adrannau 26 a 27 yn unig) a 32 yn gymwys i'r plentyn neu'r person ifanc gyda'r addasiadau a ganlyn -
in section 26 (1) (b), 27 (1) (b) and 32 (1) (b) for "the local authority responsible for the child or young person" substitute "the local authority that maintains the school";
yn adran 26 (1) (b), 27 (1) (b) a 32 (1) (b), yn lle "i'r awdurdod lleol sy'n gyfrifol am y plentyn neu'r person ifanc" rhodder "i'r awdurdod lleol sy'n cynnal yr ysgol";
in section 27 (1) (a), for "or 12 (3) " substitute ," 12 (3) or 12 (5) ";
yn adran 27 (1) (a), yn lle "neu 12 (3) " rhodder ", 12 (3) neu 12 (5) ";
in section 29 (2), omit paragraph (b);
yn adran 29 (2), hepgorer paragraff (b);
in each of the sections the other references to "local authority" are to be interpreted as references to the local authority that maintains the school;
ym mhob un o'r adrannau mae'r cyfeiriadau eraill at "awdurdod lleol" i gael eu dehongli fel cyfeiriadau at yr awdurdod lleol sy'n cynnal yr ysgol;
the duty in section 27 (6) may only be discharged in accordance with paragraph (a) of that provision.
ni chaniateir i'r ddyletswydd yn adran 27 (6) gael ei chyflawni ond yn unol â pharagraff (a) o'r ddarpariaeth honno.
Section 14 applies to the child or young person by virtue of subsection (2) and section 26 (4) with the following modifications -
Mae adran 14 yn gymwys i'r plentyn neu'r person ifanc yn rhinwedd is-adran (2) ac adran 26 (4) gyda'r addasiadau a ganlyn -
in section 14 (1), omit "a local authority is responsible for a child or young person, and";
yn adran 14 (1), hepgorer "os yw awdurdod lleol yn gyfrifol am blentyn neu berson ifanc ac";
the references to "local authority" are to be interpreted as references to the local authority that maintains the school;
mae'r cyfeiriadau at "awdurdod lleol" i gael eu dehongli fel cyfeiriadau at yr awdurdod lleol sy'n cynnal yr ysgol;
the duty in section 14 (2) may only be discharged in accordance with paragraph (b) of that provision;
ni chaniateir i'r ddyletswydd yn adran 14 (2) gael ei chyflawni ond yn unol â pharagraff (b) o'r ddarpariaeth honno;
the duty in section 14 (2) does not apply if -
nid yw'r ddyletswydd yn adran 14 (2) yn gymwys -
the local authority requests a local authority in England to secure an assessment under section 36 of the Children and Families Act 2014 (c. 6) and, by virtue of that request or otherwise, the authority in England is responsible for the child or young person (within the meaning given by section 24 (1) of that Act), or
os yw'r awdurdod lleol yn gofyn i awdurdod lleol yn Lloegr sicrhau asesiad o dan adran 36 o Ddeddf Plant a Theuluoedd 2014 (p. 6) ac os yw'r awdurdod yn Lloegr, yn rhinwedd y cais hwnnw neu fel arall, yn gyfrifol am y plentyn neu'r person ifanc (o fewn yr ystyr a roddir gan adran 24 (1) o'r Ddeddf honno), neu
a local authority in England maintains an EHC plan for the child or young person;
os yw awdurdod lleol yn Lloegr yn cynnal cynllun AIG ar gyfer y plentyn neu'r person ifanc;
if, following a request under paragraph (d) (i), the local authority is notified by the local authority in England that it is not required to secure an EHC plan for the child, the duty in section 14 (2) applies again in respect of the child or young person;
os yw'r awdurdod lleol, yn dilyn cais o dan baragraff (d) (i), yn cael ei hysbysu gan yr awdurdod lleol yn Lloegr nad yw'n ofynnol iddo sicrhau cynllun AIG ar gyfer y plentyn, mae'r ddyletswydd yn adran 14 (2) yn gymwys eto mewn cysylltiad â'r plentyn neu'r person ifanc;
subsections (6) to (10) of section 14 do not apply.
nid yw is-adrannau (6) i (10) o adran 14 yn gymwys.
A local authority is responsible for a child or young person who is in the area of a local authority in England for the purposes of sections 68 and 69 if he or she is -
Mae awdurdod lleol yn gyfrifol am blentyn neu berson ifanc sydd yn ardal awdurdod lleol yn Lloegr at ddibenion adran 68 a 69 -
a registered pupil at a school maintained by the authority, or
os yw'n ddisgybl cofrestredig mewn ysgol a gynhelir gan yr awdurdod, neu
enrolled as a student at an institution in the further education sector in the authority's area.
os yw wedi ymrestru'n fyfyriwr mewn sefydliad yn y sector addysg bellach yn ardal yr awdurdod.
88 Giving notice etc. under this Part
88 Rhoi hysbysiad etc. o dan y Rhan hon
This section applies where a provision of this Part requires or authorises (in whatever terms) a governing body or local authority to -
Mae'r adran hon yn gymwys pan fo darpariaeth yn y Rhan hon yn ei gwneud yn ofynnol (ar ba delerau bynnag) i gorff llywodraethu neu awdurdod lleol, neu'n awdurdodi (ar ba delerau bynnag) corff llywodraethu neu awdurdod lleol i -
by delivering it to the person,
drwy ddanfon yr hysbysiad neu'r ddogfen at y person,
by sending it by post to the person's proper address,
drwy anfon yr hysbysiad neu'r ddogfen drwy'r post i gyfeiriad cywir y person,
by leaving it at the person's proper address, or
drwy adael yr hysbysiad neu'r ddogfen yng nghyfeiriad cywir y person, neu
if the conditions in subsection (3) are met, by sending it electronically.
os yw'r amodau yn is-adran (3) wedi eu bodloni, drwy anfon yr hysbysiad neu'r ddogfen yn electronig.
A governing body or local authority may send a notification or document to a person electronically only if the following requirements are met -
Ni chaiff corff llywodraethu nac awdurdod lleol anfon hysbysiad neu ddogfen at berson yn electronig ond os yw'r gofynion a ganlyn wedi eu bodloni -
the person to whom the notification or document is to be given must have -
rhaid i'r person y mae'r hysbysiad i gael ei roi iddo neu y mae'r ddogfen i gael ei rhoi iddo -
indicated to the governing body or local authority a willingness to receive the notification or document electronically, and
bod wedi nodi wrth y corff llywodraethu neu'r awdurdod lleol barodrwydd i gael yr hysbysiad neu'r ddogfen yn electronig, a
provided the governing body or local authority with an address suitable for that purpose, and
bod wedi darparu i'r corff llywodraethu neu i'r awdurdod lleol gyfeiriad sy'n addas at y diben hwnnw, a
the governing body or local authority sends the notification or document to that address.
mae'r corff llywodraethu neu'r awdurdod lleol yn anfon yr hysbysiad neu'r ddogfen i'r cyfeiriad hwnnw.
For the purposes of this section and section 7 of the Interpretation Act 1978 (c. 30) (references to service by post) in its application to this section, the proper address of a person is the last known address of the person.
At ddibenion yr adran hon ac adran 7 o Ddeddf Dehongli 1978 (p. 30) (cyfeiriadau at gyflwyno drwy'r post) fel y mae'n gymwys i'r adran hon, cyfeiriad cywir person yw cyfeiriad hysbys diwethaf y person.
A notification or document given to a person by leaving it at the person's proper address is to be treated for the purposes of this Part as having been given at the time at which it was left at that address.
Mae hysbysiad neu ddogfen a roddir i berson drwy ei adael neu ei gadael yng nghyfeiriad cywir y person i gael ei drin neu ei thrin at ddibenion y Rhan hon fel pe bai wedi ei roi neu ei rhoi ar yr adeg y gadawyd yr hysbysiad neu'r ddogfen yn y cyfeiriad hwnnw.
Review of additional learning provision in Welsh
Adolygu darpariaeth ddysgu ychwanegol yn Gymraeg
89 Review of additional learning provision in Welsh
89 Adolygu darpariaeth ddysgu ychwanegol yn Gymraeg
The Welsh Ministers must arrange -
Rhaid i Weinidogion Cymru drefnu -
for reviews of the sufficiency of additional learning provision in Welsh;
ar gyfer adolygiadau o ddigonolrwydd darpariaeth ddysgu ychwanegol yn Gymraeg;
for reports on the outcome of the reviews to be produced and published.
i adroddiadau ar ganlyniad yr adolygiadau gael eu llunio a'u cyhoeddi.
Subsection (1) does not prevent reviews from also dealing with other matters.
Nid yw is-adran (1) yn atal adolygiadau rhag delio â materion eraill hefyd.
The first report on the outcome of a review must be published before 1 September in the fifth year following the year in which any of the provisions of this Part are brought into force by order (whether for all or limited purposes).
Rhaid cyhoeddi'r adroddiad cyntaf ar ganlyniad adolygiad cyn 1 Medi yn y bumed flwyddyn yn dilyn y flwyddyn y dygir unrhyw un neu ragor o ddarpariaethau'r Rhan hon i rym drwy orchymyn (pa un ai at bob diben neu at ddibenion cyfyngedig).
The Welsh Ministers must publish subsequent reports before 1 September in every fifth year following the last year in which a report was required to be published.
Rhaid i Weinidogion Cymru gyhoeddi adroddiadau dilynol cyn 1 Medi ym mhob pumed flwyddyn yn dilyn y flwyddyn ddiwethaf yr oedd yn ofynnol cyhoeddi adroddiad.
90 Power to amend duties to secure additional learning provision in Welsh
90 Pŵer i ddiwygio dyletswyddau i sicrhau darpariaeth ddysgu ychwanegol yn Gymraeg
This section applies to the following provisions -
Mae'r adran hon yn gymwys i'r darpariaethau a ganlyn -
section 12 (7) (b);
adran 12 (7) (b);
section 14 (10) (c);
adran 14 (10) (c);
section 19 (7) (c);
adran 19 (7) (c);
section 20 (5) (c);
adran 20 (5) (c);
section 21 (5);
adran 21 (5);
section 42 (8) (b).
adran 42 (8) (b).
Regulations may omit the words "take all reasonable steps to" from a provision.
Caiff rheoliadau hepgor y geiriau "gymryd pob cam rhesymol i" o ddarpariaeth.
Regulations may provide that a provision has effect as if the words "take all reasonable steps to" were omitted -
Caiff rheoliadau ddarparu bod darpariaeth yn cael effaith fel pe bai'r geiriau "gymryd pob cam rhesymol i" wedi eu hepgor -
for a prescribed purpose,
at ddiben rhagnodedig,
in relation to a prescribed body, or
mewn perthynas â chorff rhagnodedig, neu
for a prescribed purpose in relation to a prescribed body.
at ddiben rhagnodedig mewn perthynas â chorff rhagnodedig.
If the words "take all reasonable steps to" are omitted by regulations under subsection (2) from each provision to which this section applies, regulations may omit section 89.
Os yw'r geiriau "gymryd pob cam rhesymol i" wedi eu hepgor gan reoliadau o dan is-adran (2) o bob darpariaeth y mae'r adran hon yn gymwys iddi, caiff rheoliadau hepgor adran 89.
PART 3 EDUCATION TRIBUNAL FOR WALES
RHAN 3 TRIBIWNLYS ADDYSG CYMRU
91 Constitution of the Education Tribunal for Wales
91 Cyfansoddiad Tribiwnlys Addysg Cymru
The Special Educational Needs Tribunal for Wales is to continue and is renamed the Education Tribunal for Wales.
Mae Tribiwnlys Anghenion Addysgol Arbennig Cymru i barhau a chaiff ei ailenwi'n Dribiwnlys Addysg Cymru.
The Tribunal is to consist of -
Mae'r Tribiwnlys i gael -
a President of the Tribunal,
Llywydd i'r Tribiwnlys,
a panel of persons who may serve as the legal chair of the Tribunal ("the legal chair panel"), and
panel o bersonau a gaiff wasanaethu fel cadeirydd cyfreithiol y Tribiwnlys ("y panel cadeirydd cyfreithiol"), ac
a panel of persons who may serve as the other two members of the Tribunal but not as the legal chair ("the lay panel").
panel o bersonau a gaiff wasanaethu fel y ddau aelod arall o'r Tribiwnlys ond nid fel y cadeirydd cyfreithiol ("y panel lleyg").
The President is to be appointed by the Lord Chancellor with the agreement of the Lord Chief Justice.
Mae'r Llywydd i gael ei benodi gan yr Arglwydd Ganghellor gyda chytundeb yr Arglwydd Brif Ustus.
Each member of the legal chair panel is to be appointed by the Lord Chancellor with the agreement of the President.
Mae pob aelod o'r panel cadeirydd cyfreithiol i gael ei benodi gan yr Arglwydd Ganghellor gyda chytundeb y Llywydd.
The members of the lay panel are to be appointed by the Welsh Ministers with the agreement of the Secretary of State and the President.
Mae aelodau'r panel lleyg i gael eu penodi gan Weinidogion Cymru gyda chytundeb yr Ysgrifennydd Gwladol a'r Llywydd.
Regulations made by the Welsh Ministers may -
Caiff rheoliadau a wneir gan Weinidogion Cymru -
provide for the jurisdiction of the Tribunal to be exercised by such number of tribunals as the President may determine from time to time, and
darparu i awdurdodaeth y Tribiwnlys gael ei harfer gan y nifer hwnnw o dribiwnlysoedd y mae'r Llywydd yn penderfynu arno o bryd i'w gilydd, a
make any other provision in connection with the establishment and continuation of the Tribunal which are considered necessary or desirable.
gwneud unrhyw ddarpariaeth arall mewn cysylltiad â sefydlu'r Tribiwnlys a'i barhad yr ystyrir ei bod yn angenrheidiol neu'n ddymunol.
The Welsh Ministers may provide staff and accommodation for the Tribunal.
Caiff Gweinidogion Cymru ddarparu staff ac adeiladau ar gyfer y Tribiwnlys.
92 The President and members of the panels
92 Y Llywydd ac aelodau'r paneli
A person may not be appointed as President or member of the legal chair panel unless he or she satisfies the judicial-appointment eligibility condition on a 5-year basis.
Ni chaniateir i berson gael ei benodi'n Llywydd nac yn aelod o'r panel cadeirydd cyfreithiol oni bai ei fod yn bodloni'r amod cymhwystra penodiad barnwrol ar sail 5 mlynedd.
A person may not be appointed as a member of the lay panel unless he or she satisfies requirements which may be prescribed in regulations made by the Welsh Ministers.
Ni chaniateir i berson gael ei benodi'n aelod o'r panel lleyg oni bai ei fod yn bodloni gofynion a ragnodir mewn rheoliadau a wneir gan Weinidogion Cymru.
If in the opinion of the Lord Chancellor and of the Lord Chief Justice the President is unfit to continue in office or is incapable of performing his or her duties, the Lord Chancellor may (with the agreement of the Lord Chief Justice) remove him or her from office.
Os yw'r Llywydd, ym marn yr Arglwydd Ganghellor a'r Arglwydd Brif Ustus, yn anaddas i barhau mewn swydd neu'n analluog i gyflawni ei ddyletswyddau, caiff yr Arglwydd Ganghellor (gyda chytundeb yr Arglwydd Brif Ustus) ei ddiswyddo.
Each member of the legal chair panel or lay panel is to hold and vacate office under the terms of the instrument under which he or she is appointed.
Mae pob aelod o'r panel cadeirydd cyfreithiol neu'r panel lleyg i ddal a gadael swydd o dan delerau'r offeryn y mae wedi ei benodi odano.